Man se liggaam in smeulende bakkie aangetrefArgieffoto ’n Man is dood in sy bakkie aangetref in ’n veld langs die R29 net buite Kinross naby Secunda in Mpumalanga. Russel Meiring, woordvoerder van ER24, het gesê die gru-vonds is omstreeks 22:00 Saterdagaand gemaak toe hul paramedici deur ’n plaaslike sekuriteitswag gekontak is vir hulp. “Die paramedici het die man se liggaam binne die smeulende bakkie aangetref. Daar was niks wat vir hom gedoen kon word nie en hy is op die toneel dood verklaar,” het Meiring gesê. Die polisie ondersoek die voorval.